Ofte stillede spørgsmål.

**Hvor mange gæster kan vi have?**

*Der er service til 120, hvilket er hvad der kan være i store sal. Der er plads til 25 i lille sal.*

**Må der ryges i huset?**

*Nej. Rygning foregår udendørs. Der er 3 væghængte askebægre.*

**Hvornår har vi rådighed over huset?**

*Normalt fra kl. 12 dagen før til kl. 12 dagen efter. Tidspunkter fastsættes ved nøgleudlevering. Spidsbelastning kan forekomme, specielt i konfirmationssæsonen eller i tilfælde af mindehøjtideligheder.*

**Hvad skal vi medbringe?**

*Affaldssække, viskestykker, gulvklude, karklude, toiletpapir, køkkenruller.*

**Hvilke faciliteter er der i køkkenet?**

*Opvaskemaskine 4 minutter, naturgaskomfur, stor el-ovn, dobbelt kaffemaskine, mikroovn, mindre fryser, stort køleskab (også i bar).*

**Hvad behøver vi ikke at medbringe?**

*Salt og peber, kaffefiltre, rengøringsmidler, papirshåndklæder til toilet håndsæbe til toiletter, opvaskertabs.*

**Må vi overnatte i huset?**

*Nej, overnatning er ikke tilladt ifølge brandmyndighederne. Se overnatningsmuligheder inden for 10 km.*

**Hvor store er bordene?**

*I store sal er der 21 flip-top borde i bøgelaminat. De måler 80x140 cm. I lille sal er der10 klapborde – 80x120. Der er mulighed for at låne runde borde med plads til 84 gæster .I skænkestue er der 6 små runde borde med plads til max4 ved hver.*

**Hvor store er rummene?**

*Store sal: 8x14 meter. Op til 120 personer. Lille sal: 4,4 x 7,8 m.25 personer.*

**Må vi spille høj musik?**

*Nej, huset er beliggende i et beboelseskvarter og af hensyn til naboerne skal musik spilles for lukkede døre og vinduer. Lyden skrues ned efter kl. 22. Undgå højrøstet adfærd udendørs.*

**Er der musik anlæg?**

*Nej.*

**Er der internetforbindelse eller Wifi?**

*Nej. Benyt internetdeling.*